OSNOVNA ŠKOLA KRALJA TOMISLAVA

N A Š I C E

KLASA: 003-06/19- 01/05

URBROJ: 2149/13-11-19- 2

Našice, 6. lipnja 2019.

**ZAPISNIK**

dvadesetprve sjednice Školskog odbora održane u četvrtak, 6. lipnja 2019. godine s početkom u 18,00 sati u Osnovnoj školi kralja Tomislava u Našicama, Ulica Matice hrvatske 1.

Nazočni: Iva Ramljak, Ana Vrlja Pavić, Miroslav Kojić, Vilim Bosak, Davor Pavlović, Vlatka Zahirović, ravnateljica i Blanka Sertić, tajnik škole kao zapisničar.

Opravdano nenazočni: Branko Malenica i Marko Žigić

Predsjednica Iva Ramljak, pozdravlja sve nazočne članove, predstavlja nove članove Školskog odbora Vilima Bosaka i Davora Pavlovića i konstatira potrebnu većinu za pravovaljano odlučivanje.

Nazočno je pet (5) članova Školskog odbora.

Predlaže se sljedeći

**D N E V N I R E D :**

1. Donošenje Odluke o usvajanju Zapisnika dvadesete sjednice Školskog odbora
2. Donošenje Odluke o izmjenama i dopunama Plana javne nabave
3. Donošenje Odluke o imenovanju povjerenstva za reviziju i otpis knjižnične građe
4. Pitanja i prijedlozi

Predloženi dnevni red jednoglasno se usvaja.

**Točka 1.**

Predsjednica Školskog odbora izvješćuje o realizaciji zaključaka dvadesete sjednice Školskog odbora.

Na tekst zapisnika i zaključaka donesenih na dvadesetoj sjednici Školskog odbora održanoj 14. ožujka 2019. godine nema primjedbi te se jednoglasno donosi, sljedeća

**ODLUKA**

**Školski odbor jednoglasno donosi odluku o usvajanju zapisnika dvadesete sjednice Školskog odbora održane 14. ožujka** **2019. godine.**

Točka 2.

Ravnateljica upoznaje Školski odbor o potrebi donošenja Odluke o izmjenama i dopunama Plana javne nabave za 2019. godinu.

Pojedine stavke nisu mogle biti u cijelosti planirane s procijenjenim vrijednostima:

- stavka 33/1 -nabava računala i računalne opreme (pametne ploče) te

- stavka 37/1 - nabava knjiga-udžbenika za narednu školsku godinu jer tek slijedi postupak procjene.

Privitak: Tablica javne nabave za 2019. godinu

Isto tako,predložene izmjenjene i dopunjene stavke Plana javne nabave moraju biti iskazani u Planu rashoda i izdataka jer je školska ustanova proračunski korisnik.

Privitak: Plan rashoda i izdataka za proračunskog korisnika Osnovne škole kralja Tomislava, Našice.

Školski odbor suglasan je s prijedlogom ravnateljice i jednoglasno donosi sljedeću

**ODLUKU**

**Školski odbor jednoglasno donosi Odluku o Izmjenama i dopunama Plana javne nabave za 2019. godinu.**

Točka 3.

Sukladno Zakonu o knjižnicama i knjižničnoj djelatnosti potrebno je provesti redovnu reviziju knjižničnog fonda Osnovne škole kralja Tomislava, Našice.

Ravnateljica je donijela odluku o reviziji knjižnične građe koja će biti provedena od 1. srpnja do 5. srpnja 2019. godine.

U skladu sa člankom 6. Pravilnika o reviziji i otpisu knjižnične građe ravnateljica predlaže Školskom odboru sljedeće članove Povjerenstva za provođenje revizije i otpisa:

1. Ivanu Ostrički, knjižničara
2. Ivanu Šteković, pedagoga i
3. Nelu Balog, logopeda

Školski odbor suglasan je s prijedlogom ravnateljice i jednoglasno donosi sljedeću

**ODLUKU**

Na temelju članka 7. Zakona o knjižnicama i knjižničnoj djelatnosti (Narodne novine, broj 17/19.), članka 5. Pravilnika o reviziji i otpisu knjižnične građe (Narodne novine, broj 21/02.) i članka 63. Statuta škole, Školski odbor Osnovne škole kralja Tomislava, Našice na dvadesetprvoj (21.) sjednici održanoj dana 06. lipnja 2019. godine, donosi

**ODLUKU**

**o imenovanju povjerenstva za reviziju i otpis knjižnične građe**

I.

Za članove Povjerenstva imenuju se:

1. **Ivana Ostrički**
2. **Ivana Šteković**
3. **Nela Balog**

II.

Zadaće Povjerenstva za provođenje revizije i otpisa su:

* pripremanje građe i dokumentacije,
* provođenje postupka revizije,
* utvrđivanje posljedica nastalih uporabom knjižnične građe.
* izdvajanje za otpis dotrajale, zastarjele građe i uništene građe,
* izrada popisa otpisane građe prama zadanim kriterijima,
* utvrđivanje stvarnog stanja knjižnične građe i njene materijalne vrijednosti (usklađivanje financijske vrijednosti s knjigovodstvom)

III.

Po obavljenoj reviziji, Povjerenstvo će dostaviti zapisnik o provedenoj reviziji, zapisnik o otpisu s popisima građe predložene za otpis i prijedlog o načinu postupanja s otpisanom građom ravnateljici i Školskom odboru na odobrenje.

IV.

Ova Odluka stupa na snagu danom donošenja.

**Točka 4.**

**Pitanja i prijedlozi**

Otvara se kraća rasprava o kriterijima zaključivanja ocjena, aritmetičkoj sredini i postojanju zapisa u imeniku koji utječu na zaključnu ocjenu.

Drugih pitanja i prijedloga nije bilo.

Sjednica je zaključena u 18,45 sati.

Zapisničar: Predsjednica Školskog odbora:

Blanka Sertić Iva Ramljak